ΓΡΑΠΤΗ ΕΡΩΤΗΣΗ E-2181/03

υποβολή: Olivier Dupuis (NI) προς την Επιτροπή

(30 Ιουνίου 2003)

Θέμα: Τριακοστή πέμπτη ημέρα απεργίας πείνας του αντιφρονούντα που δραστηριοποιείται στο διαδίκτυο Zouhair Yahyaoui

Ο κ. Zouhair Yahyaoui ο οποίος κρατείται από τις 4 Ιουνίου 2002, πραγματοποιεί απεργία πείνας εδώ και 35 ημέρες. Πρώηνπεύθυνος της ιστοσελίδας του Internet TuneZine, που διαδίδει πληροφορίες για την κατάσταση του κράτους δικαίου και των δημόσιων ελευθεριών στην Τυνησία, εκτίει σήμερα ποινή δύο ετών φυλάκισης. Καταδικάστηκε στις 20 Ιουνίου 2002 πρωτοδίκως και κατόπιν στις 10 Ιουλίου στο εφετείο για διασπορά ψευδών ειδήσεων σε μία δίκη στην οποία ασκήθηκε ιδιαίτερα κριτική από πολλές οργανώσεις τόσο διεθνείς όσο και της Τυνησίας. Η ομάδα εργασίας των Ηνωμένων Εθνών για αυθαίρετη κράτηση κλήθηκε να εξετάσει την περίπτωσή του στις 27 Αυγούστου 2002. Για να διαμαρτυρηθεί κατά μιας ποινής την οποία θεωρεί ότι αποσκοπεί να τιμωρήσει την ελευθερία έκφρασης, ο κ. Zouhair Yahyaoui πραγματοποίησε πολλές απεργίες πείνας. Σήμερα βρίσκεται στην 35ης ημέρα της νέας απεργίας πείνας. Παρά την κατάσταση τηςγείας του η οποία έχει καταστεί ιδιαίτερα ανησυχητική, ο κ. Zouhair Yahyaoui κρατείται πάντα σε ένα κελί με πολλούς άλλους συγκρατουμένους, σε συνθήκες ιδιαίτερα ατιμοτικές. Στις 4 Ιουνίου 2003, η κ. Sophie Piekarec, μνηστή του κ. Zouhair Yahyaoui, γαλλικήςπηκοότητας, απελάθη κατά την άφιξή της στο αεροδρόμιο της Καρχηδώνα χωρίς να μπορέσει να συναντηθεί με τον κ. Zouhair Yahyaoui.

Η Επιτροπή παρακολουθεί την εξέλιξη της κατάστασης του κ. Zouhair Yahyaoui; Ποιες είναι οι πρωτοβουλίες τις οποίες έλαβε η Επιτροπή ώστε να οδηγήσει τις αρχές της Τυνησίας να εγγυηθούν επειγόντως πρέπουσες συνθήκες κράτησης καθώς και κατάλληλη ιατρική φροντίδα για τον κ. Zouhair Yahyaoui και να τον απελευθερώσουν άμεσα εν αναμονή της νέας δίκης με βάση αναγνωρισμένους διεθνείς κανόνες·

Ποιες είναι οι πρωτοβουλίες τις οποίες έλαβε η Επιτροπή ή τις οποίες προτίθεται να λάβει για να παρακινήσει τις αρχές της Τυνησίας να σέβονται τις διεθνείς αρχές σχετικά με τα δικαιώματα του ανθρώπου και, ιδιαίτερα, τις διατάξεις της δήλωσης για τουςπερασπιστές των δικαιωμάτων του ανθρώπου που εγκρίθηκε από τη Γενική Συνέλευση των Ηνωμένων Εθνών στις 9 Δεκεμβρίου 1998, και ιδιαίτερα τα άρθρα της 6β και 6γ τα οποία αναφέρουν ότι σύμφωνα με τα διεθνή και άλλα μέσα σχετικά με τα δικαιώματα του ανθρώπου, καθένας έχει το δικαίωμα μεμονωμένα ή από κοινού με άλλους να δημοσιεύει, ανακοινώνει σε άλλους ή να διαδίδει ελεύθερα ιδέες, πληροφορίες και γνώσεις για κάθε τι που αφορά τα δικαιώματα του ανθρώπου και όλες τις θεμελιώδεις ελευθερίες, καθώς και να μελετά, συζητεί και να εκτιμά και αξιολογεί το σεβασμό, τόσο από πλευράς νόμου όσο και από πλευράς πρακτικής, όλων των ανθρωπίνων δικαιωμάτων και των θεμελιωδών ελευθεριών και, μέσω αυτών και άλλων κατάλληλων μέσων να εφιστά την προσοχή του κοινού στα εν λόγω θέματα·

Απάντηση του κ. Patten εξ ονόματος της Επιτροπής

(24 Ιουλίου 2003)

Η Επιτροπή παρακολουθεί με προσοχή την εξέλιξη της κατάστασης του κ. Zouhair Yahiaoui, τόσο μέσω της Αντιπροσωπείας της στην Τύνιδα όσο και βάσει των επαφών με τις οργανώσειςπεράσπισης των ανθρωπίνων δικαιωμάτων.

Στο πλαίσιο των σχέσεων της με τις αρχές της Τυνησίας, η Επιτροπή εξέφρασε πολλές φορές την ανησυχία της για την κατάσταση του κ. Zouhair Yahiaoui και άλλων ατόμων που βρίσκονται σε παρόμοια κατάσταση. Το Συμβούλιο Σύνδεσης μεταξύ της Ένωσης και της Τυνησίας που θα λάβει χώρα στις 29 Σεπτεμβρίου 2003 θα παρέχει μία ακόμη ευκαιρία για παρέμβασηπέρ της ελευθερίας της έκφρασης και ορθών όρων κράτησης.

Θα θέλαμε, επίσης, να σας πληροφορήσουμε ότι, μέσω του προγράμματος MEDA, η Επιτροπή προσπαθεί ενεργά να εκσυγχρονίσει το δικαστικό σύστημα της Τυνησίας ώστε να έχει μεγαλύτερη ανεξαρτησία.

Γενικότερα η Επιτροπή, για να προωθήσει αποτελεσματικότερα τα ανθρώπινα δικαιώματα στη Μεσόγειο, εξέδωσε ανακοίνωση που έχει ως στόχο να δώσει νέα ώθηση στις ενέργειες που αναλαμβάνει η Ένωση στους τομείς των ανθρωπίνων δικαιωμάτων και του εκδημοκρατισμού σε συνεργασία με τους μεσογειακούς εταίρους. Στο πλαίσιο αυτό, η Επιτροπή θα προτείνει στους εταίρους της την επεξεργασία συγκεκριμένων σχεδίων δράσης.